Diari Oficial de la Generalitat Valenciana


Sumari del DOGV 9671, del 29-08-2023 (2023/8871)

RESOLUCIÓ 7103-BE-720-JUE, de 10 d'agost de 2023, del Consorci Hospitalari Provincial de Castelló, per la qual es convoca, mitjançant el sistema de lliure designació, la provisió del lloc de cap d'Infermeria del Servei d'Atenció i Informació al Pacient.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9671

Data del DOGV
:   29-08-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/8871


Data del document
:   10-08-2023

Organisme emissor
:   Consorci Hospitalari Provincial de Castelló

Tipus de document
:   Resolució

Anàlisi jurídica

 Descriptors 

:   * Consorci Hospitalari Provincial de Castelló
    * concurs administratiu

RESOLUCIÓ 6826-IU-016-RAO, de 10 d'agost de 2023, del Consorci Hospitalari Provincial de Castelló, per la qual es convoca, mitjançant el sistema de lliure designació, la provisió del lloc de cap d'Infermeria del Servei d'Atenció i Informació al Pacient. [2023/8871]  
El director gerent del Consorci Hospitalari Provincial de Castelló, fent ús de les competències atribuïdes per l'Acord de delegació d'atribucions aprovat pel Consell de Govern del Consorci, de 31 de maig de 2021, atribueix a la Direcció Gerència, disposa:  
Vista la necessitat de procedir a la provisió reglamentària del lloc cap d'Infermeria del Servei d'Atenció i Informació al Pacient (SAIP) del Consorci Hospitalari Provincial de Castelló.  
Resultant que en la relació de llocs de treball del Consorci Hospitalari Provincial de Castelló compta amb un lloc de cap d'Infermeria SAIP, número 1148, vacant en l'actualitat, i la forma de provisió de la qual és el sistema de lliure designació.   
Considerant que la provisió d'aquest lloc de treball ha d'efectuar-se pel sistema de lliure designació, atés l'article 115 de la Llei 4/2021, de 16 d'abril; tenint en compte, a més, que hi han de regir les bases generals per a la provisió de places de caràcter directiu, places de lliure designació, caps de servei o de secció assistencials, caps de servei, de secció no assistencial i cap de grup, equip i altres llocs singularitzats no assistencials, aprovades pel Consell de Govern del Consorci en data 14 de desembre de 2022, publicades en el DOGV núm. 9508, de 10 de gener de 2023.  
En virtut de les consideracions exposades es resol:  
  
Primer  
Convocar, mitjançant el sistema de lliure designació, la provisió del lloc de treball en cap d'Infermeria del SAIP del Consorci Hospitalari Provincial de Castelló i aprovar les bases que han de regir el procés de selecció segons l'annex I que s'incorpora a la present resolució.  
  
Segon  
Contra aquesta resolució, que posa fi a la via administrativa, es pot interposar, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, recurs potestatiu de reposició, en el termini d'un mes comptador des de l'endemà de la notificació, davant el mateix òrgan que va dictar l'acte que s'impugna. La interposició del recurs, excepte en els casos en què una disposició establisca el contrari, no suspendrà l'execució de l'acte impugnat, de conformitat amb el que disposa l'article 117 de la Llei 39/2015, d'1 d'octubre; alternativament, hi podrà interposar, de conformitat amb els articles 8, 45 i 46 de la Llei 29/1998, de 13 de juliol, recurs contenciós administratiu davant els òrgans competents de la jurisdicció contenciosa administrativa de la Comunitat Valenciana, dins del termini de dos mesos comptadors des de l'endemà d'aquesta notificació. En cas d'optar pel recurs potestatiu de reposició, no es podrà interposar el recurs contenciós administratiu fins que aquell siga resolt expressament o se n'haja produït la desestimació per silenci administratiu. Tot això sense perjudici de qualsevol altre recurs o acció que estime procedent.  
  
Castelló de la Plana, 10 d'agost de 2023.- El director gerent (p. d. Acord de 31 de maig de 2021; DOGV 9107, 15.06.2021): Joaquín Sanchís García.  
  
  
ANNEX I  
Bases de la convocatòria  
  
1. Objecte  
Aquestes bases tenen com a objecte regular la provisió, mitjançant el sistema de lliure designació, consistent en l'apreciació discrecional de la idoneïtat de les persones candidates en relació amb els requisits exigits per a l'exercici del lloc de treball del Consorci Hospitalari Provincial de Castelló que s'especifica a continuació, atenent principis de mèrit i capacitat i a criteris d'idoneïtat, garantint la publicitat i concurrència.  
  
Característiques del lloc convocat:  
Nombre de llocs convocats: 1  
Número d'identificació del lloc en la plantilla: 1148  
Denominació: cap d'Infermeria SAIP  
Subgrup: A2  
Assistencial: sí  
Nivell de complement de destinació: 23  
Complement específic mensual: 1.172,26  
Ubicació del lloc: Servei d'Atenció i Informació al Pacient del Consorci Hospitalari Provincial de Castelló.  
Requisits de titulació: graduat/ada o diplomat/ada universitari/ària en Infermeria o ajudant tècnic/a sanitari/ària.  
  
2. Requisits que han de complir les persones aspirants  
Hauran de complir-se l'últim dia de termini legal de presentació de sol·licituds, i mantindre's fins a la presa de possessió.  
a) Posseir la nacionalitat espanyola o de qualsevol altre estat membre de la Unió Europea, així com d'aquells estats als quals, en virtut de tractats internacionals celebrats per la Unió Europea i ratificats per Espanya, siga aplicable la lliure circulació de persones treballadores. Així mateix hi podran participar, siga quina siga la seua nacionalitat, els que siguen cònjuges d'espanyols i de nacionals d'altres estats membres de la Unió Europea, sempre que no estiguen en separació de dret, i els seus descendents i els seus cònjuges, sempre que no estiguen en separació de dret, siguen menors de vint-i-un anys o majors d'aquesta edat dependents.  
b) Estar en possessió de la titulació necessària en relació amb les característiques del lloc, de conformitat amb la normativa aplicable i el que estableix la convocatòria, així com tindre la capacitat adequada per a l'exercici del lloc.  
c) Tindre la condició de personal empleat públic fix o de carrera del Consorci Hospitalari Provincial de Castelló.  
e) No haver sigut separat del servei, mitjançant expedient disciplinari, en qualsevol servei de salut o Administració pública, ni trobar-se inhabilitat amb caràcter ferm per a l'exercici de funcions públiques ni, si és el cas, per a la corresponent professió.  
f) No excedir l'edat de jubilació.  
g) Posseir la capacitat física i psíquica necessàries per a l'exercici de les funcions que deriven del corresponent nomenament.  
  
h) Així mateix, i d'acord amb el que disposa l'article 13.5 de la Llei orgànica 1/1996, de 15 de gener, de protecció jurídica del menor, de modificació parcial del Codi Civil i de la Llei d'Enjudiciament Civil, en les professions, oficis i activitats que impliquen contacte habitual amb menors, serà requisit no haver sigut condemnat o condemnada per sentència ferma per algun delicte contra la llibertat i la indemnitat sexual, que inclou l'agressió i l'abús sexual, l'assetjament sexual, l'exhibicionisme i la provocació sexual, la prostitució i l'explotació sexual i la corrupció de menors, així com per tràfic d'éssers humans. En el moment de la contractació la persona interessada haurà d'acreditar aquesta circumstància mitjançant l'aportació d'un certificat negatiu del Registre Central de Delinqüents Sexuals.  
  
3. Presentació de sol·licituds i requisits específics de presentació  
  
3.1. En el procés selectiu mitjançant el sistema de lliure designació, juntament amb la sol·licitud, les persones concursants hauran d'aportar la següent documentació, original o degudament compulsada:  
a) Certificat que acredite la condició d'empleat/a públic/a fix/a o de carrera del Consorci Hospitalari Provincial de Castelló.  
b) Titulació corresponent al grup de classificació professional o certificació acadèmica que acredite haver realitzat tots els estudis per a l'obtenció del títol i haver fet el depòsit per a la seua expedició. En el cas de titulacions obtingudes a l'estranger, credencial que acredite l'homologació que corresponga.  
c) Currículum professional o historial professional de competències i capacitats del personal aspirant, en el qual es resumisca la formació i mèrits acadèmics, l'experiència professional i de gestió en l'exercici del lloc convocat o llocs de treball amb funcions similars a les del lloc que es concursa, així com documentació justificativa dels mèrits al·legats, juntament amb una memòria explicativa de les línies fonamentals i objectius a aconseguir en el lloc sol·licitat: anàlisi del lloc, característiques, condicions, mitjans necessaris, propostes de millora en el desenvolupament de funcions, i totes aquelles qüestions que l'aspirant considere d'interés o importància, l'extensió de la qual no podrà excedir els 20 folis.  
3.2. Les sol·licituds es realitzen a través del Registre d'Entrada del Consorci Hospitalari Provincial de Castelló (per motius informàtics que dificulten el seu tràmit electrònic), havent d'adjuntar tota la documentació acreditativa que s'indica en l'apartat 3.1.  
  
3.3. Termini de presentació de sol·licituds: serà de 15 dies naturals comptats a partir de la publicació en el Diari Oficial de la Generalitat Valenciana de la present convocatòria.   
  
4. Valoració i resolució  
La direcció corresponent al lloc convocat juntament amb una comissió d'almenys dos membres nomenats per a aquest fi, comprovaran el compliment dels requisits de participació i, si escau, podrà requerir a les persones interessades perquè en un termini de 10 dies hàbils realitzen les esmenes que siguen procedents, i valoraran els mèrits acreditats per les persones sol·licitants en relació amb el seu currículum professional, així com una memòria explicativa de les línies fonamentals a seguir i els objectius a aconseguir en el lloc sol·licitat, i es podrà, potestativament, preveure's en la convocatòria la realització d'una entrevista. Aquesta direcció emetrà informe proposta d'adjudicació, preceptiu i no vinculant en relació amb les sol·licituds que compleixen els requisits i l'elevarà a la Gerència del Consorci Hospitalari Provincial de Castelló, perquè adopte la resolució pertinent.  
  
  
5. Resolució i nomenament  
La persona aspirant seleccionada serà nomenada mitjançant resolució de la Gerència del Consorci Hospitalari Provincial de Castelló, que serà publicada en el web del Consorci Hospitalari Provincial de Castelló i servirà de notificació a totes les persones interessades a l'efecte de possibles impugnacions o recursos.  
La convocatòria podrà ser declarada deserta, per acord motivat, quan no concórreguen aspirants idonis per al seu exercici.  
La persona que haguera sigut seleccionada per a ocupar el lloc objecte de la present convocatòria quedarà en la situació administrativa que li corresponga segons la seua vinculació i règim jurídic en el Consorci Hospitalari Provincial de Castelló. Serà nomenada d'acord amb el que s'indica en la resolució pel director gerent, el seu cessament serà discrecional per part de la Gerència del Consorci.